**MR. PING:**

En pingvin og et egg i et landskap av lyder og looper. Hvor kan egget klekkes? Mr. Ping har fått et stort ansvar. Han skal passe på et egg, og det må holdes varmt og tørt. Kanskje klekkes en liten pingvin? Et stort ansvar er det i alle fall!

Mr. Ping bor i Antarktis. Her er det fryktelig kaldt og masse snø. Enda verre er det at andre dyr kanskje ønsker å få tak i egget hans. Mr. Ping må holde øynene, og ikke minst ørene åpne. Publikum er med på å hjelpe Mr. Ping til et trygt sted hvor han kan klekke egget.

Slagverker Knut Lothe har med seg en stor kasse med lyder til konserten. Kanskje konserten kan inspirere barna til å oppdage nye lyder i nærmiljøet?

Knut Lothe er en av Norges mest etterspurte slagverkere. I tillegg til å spille med en rekke band, har han lang erfaring med å skape gode lytteopplevelser for barn og unge.